GiliGold/VAD_KnessetCorpus huggingface dataset:
עאידה תומא סלימאן:
כל ועדות הכנסת חוץ מהוועדה שלי שבעצם יש משרד שמטפל בנושאים של השרה – כולם מקבלים דיווחים חוץ מהוועדה הזאת.
עאידה תומא סלימאן:
מעניין מאוד.
אחמד טיבי:
יש הסבר?
אחמד טיבי:
מישהו יכול לדעת למה?
אחמד טיבי:
מה יכולה להיות הסיבה?
עאידה תומא סלימאן:
באמת מעניין.
עאידה תומא סלימאן:
מאוד מעניין.
עאידה תומא סלימאן:
מעניין למה.
עאידה תומא סלימאן:
דבר שני הפעם האחרונה שהשרה הגיעה אליי לוועדה היה בדצמבר 2016, כלומר לפני שנה וחצי.
עאידה תומא סלימאן:
הוועדה שלי מנסה להזמין את השרה, כולל לאירוע 8 במרס וכולל לאירוע היום הבינלאומי למאבק באלימות, ובכל זאת יש התעלמות ואי הגעה מטעם השרה.
עאידה תומא סלימאן:
זה לא עניין שלי אישית או של השרה.
עאידה תומא סלימאן:
יש ועדת כנסת שאחד התפקידים שלה לקיים בקרה על עבודת משרדי הממשלה.
עאידה תומא סלימאן:
זה לא נכון שאין ממשק כל כך גדול.
עאידה תומא סלימאן:
יש הרשות לקידום מעמד האישה שיושבת במשרד לשוויון חברתי.
עאידה תומא סלימאן:
לפי חוק הרשות לקידום מעמד האישה, הרשות חייבת לדווח לוועדה לקידום מעמד האישה.
עאידה תומא סלימאן:
יש החוק של 6ג(א) שמדבר על ייצוג נשים.
עאידה תומא סלימאן:
הדיווח צריך להתקיים מטעם המשרד האחראי לוועדה.
עאידה תומא סלימאן:
דבר שלישי, במשרד של השרה חוץ מהרשות לקידום מעמד האישה יושבת הרשות לקידום כלכלי של האוכלוסייה הערבית שעוסקת בכל עניין תעסוקת נשים ערביות בתוכניות לקידום תעסוקת נשים ערביות.
עאידה תומא סלימאן:
השרה החליטה עם הרשות להקים ועדה שתטפל בכל נושא ההטרדות המיניות ולקדם סדרת חוגים ותכניות.
עאידה תומא סלימאן:
בכל הנושאים האלה ועדת העבודה והרווחה תדון, תרד לעומק, תבין את הפרטים של הנושאים האלה?
עאידה תומא סלימאן:
או שזאת התחמקות מדיווח?
עאידה תומא סלימאן:
הגיע הזמן להגיד את הדברים במקומם.
עאידה תומא סלימאן:
קודם כול זה מריח לא טוב שרק הוועדה שלי לא מקבלת דיווח משום משרד – והמבין יבין, אני לא יודעת למה זה קורה - -
מכלוף מיקי זוהר:
אני רוצה רגע להגיד משפט.
מכלוף מיקי זוהר:
קודם כול צריכים להבין שהוועדה שלך עוסקת בנושא מאוד ספציפי - -
עאידה תומא סלימאן:
זה לא נכון.
עאידה תומא סלימאן:
הוועדה שלי דנה בנושאים שקשורים ל-52% מאוכלוסיית אזרחי מדינת ישראל לרוחב.
מכלוף מיקי זוהר:
זה לא קשור.
מכלוף מיקי זוהר:
היא עוסקת בנושא מעמד האישה.
מכלוף מיקי זוהר:
הנושא צריך להיות קשור למעמד האישה.
מכלוף מיקי זוהר:
אין היום משרד ממשלתי שקוראים לו "המשרד למעמד האישה".
מכלוף מיקי זוהר:
חלק מהעניין של השרה גילה גמליאל הוא שוויון מגדרי, ולכן היא עוסקת בסוגיות רחבות גם למשל בנושא קשישים.
עאידה תומא סלימאן:
בסדר, אז היא לא תדבר על הקשישים אצלי.
עאידה תומא סלימאן:
מה הבעיה?
מכלוף מיקי זוהר:
אי אפשר לומר שהמשרד שלה עוסק אך ורק בנושא מעמד האישה.
עאידה תומא סלימאן:
אני לא אמרתי את זה.
מכלוף מיקי זוהר:
לכן היא לא יכולה לדווח רק לוועדה שלך.
מכלוף מיקי זוהר:
היא חייבת לדווח לוועדה רחבה.
עאידה תומא סלימאן:
היושב-ראש, אני לא אמרתי את זה.
עאידה תומא סלימאן:
הוועדה שלי דנה בנושאים מאוד רחבים שקשורים ל-52% מאוכלוסיית מדינת ישראל.
עאידה תומא סלימאן:
מדברים שם על חינוך נשים, על תעסוקת נשים, על חוקים, על הטרדה מינית - -
מכלוף מיקי זוהר:
אז אני אומר – תזמיני אותה, היא תבוא.
פנינה תמנו:
- - - לקחת את הוועדה הזאת ולזלזל בה.
פנינה תמנו:
אל תזלזלו בנו הנשים.
מכלוף מיקי זוהר:
חס וחלילה.
עאידה תומא סלימאן:
מסר מאוד ברור יוצא מוועדת הכנסת או מהכנסת לנשים במדינת ישראל: אתן לא חשובות מספיק.
מכלוף מיקי זוהר:
זה לא נכון.
מכלוף מיקי זוהר:
זה לא נאמר פה - -
עאידה תומא סלימאן:
לא חשובות - -
מכלוף מיקי זוהר:
- - אם את לוקחת לי את אשתי אז אני לא שווה כלום.
עאידה תומא סלימאן:
איך הגדרת את זה?
עאידה תומא סלימאן:
זה נושא מאוד ספציפי.
פנינה תמנו:
הם רוצים להפוך אותנו לנושא וולונטרי.
עאידה תומא סלימאן:
זה המסר שיוצא: אתן הנשים במדינת ישראל נושא מאוד ספציפי שאפילו לא צריך להטריח שר להגיע לדווח.
מכלוף מיקי זוהר:
תזמיני אותה – היא תבוא.
עאידה תומא סלימאן:
זה ממש לא נראה ולא נשמע נכון.
עאידה תומא סלימאן:
איזה מסר משדרים?
אחמד טיבי:
האם מישהו סביר בוועדה הזאת מתנגד שהשרה תבוא לתת דיווח?
אחמד טיבי:
לא נראה לי.
יהודה גליק:
גם השרה אמרה שהיא לא מתנגדת.
יהודה גליק:
אם היא תוזמן היא תבוא.
עאידה תומא סלימאן:
אבל היא הוזמנה כמה פעמים ולא נענתה.
עאידה תומא סלימאן:
לא, לא, לא.
מכלוף מיקי זוהר:
חבר הכנסת חסון רוצה לומר משהו.
מכלוף מיקי זוהר:
הוא רוצה לחזק את דברייך.
עאידה תומא סלימאן:
אני רוצה להגיד משפט אחד: אני לא מבקשת כמו כל פעם שהשרים בסידור מסוים עם היושב-ראש מוזמנים ומגיעים או לא.
עאידה תומא סלימאן:
יש שני ימים שהכנסת ראתה חשיבות רבה לקבוע אותם כימים שהשרים מתייצבים ומדווחים על פעילות המשרד.
עאידה תומא סלימאן:
לדעתי, זה אינטרס של כל אחד להגיע באותו יום.
יהודה גליק:
יש פה נציגת שרה.
יהודה גליק:
בואו נשמע אותו.
עאידה תומא סלימאן:
אז אני אומרת לך, תכף נשמע אותו.
מכלוף מיקי זוהר:
חבר הכנסת חסון, בבקשה.
עאידה תומא סלימאן:
אני רק רוצה להגיד שזה לא בהזמנה, אלא בעניין אותו יום של חובת הדיווח.
מכלוף מיקי זוהר:
כן, חבר הכנסת חסון.
יואל חסון:
אדוני, היושב-ראש, קודם כול אני חייב לומר שאני לא מזלזל בנושא אבל אני מוחה על כך שבגלל ההתעקשות של השרה ועדת הכנסת כבר שני דיונים מתעסקת בעניין הזה, הולכת סחור-סחור - -
מכלוף מיקי זוהר:
מתוך כבוד לעניין.
מכלוף מיקי זוהר:
יכולתי גם לא לערוך דיון אחד.
מכלוף מיקי זוהר:
אבל ערכתי מתוך כבוד לנושא.
יואל חסון:
תן לי לסיים, אדוני.
יואל חסון:
במקום פשוט מההתחלה לקבל את ההחלטה הבריאה וההגיונית שהתבקשה כבר בישיבה הקודמת פשוט להעביר החלטה שמחייבת את השרה להגיע.
יואל חסון:
אנחנו מפקחים על הממשלה - -
מכלוף מיקי זוהר:
הייתה לי שיחה בעניין.
מכלוף מיקי זוהר:
היא אמרה שהיא תבוא בשמחה אם יזמינו אותה.
יואל חסון:
אבל היא לא עושה לנו טובה.
יואל חסון:
זה מה שהסברתי.
מכלוף מיקי זוהר:
היא מדווחת לפי חוק לוועדת העבודה והרווחה.
יואל חסון:
אבל תן לי לסיים.
יואל חסון:
אל תפריע לי.
יואל חסון:
אתה מפריע לי.
מכלוף מיקי זוהר:
אז אל תגיד דברים סתם.
מכלוף מיקי זוהר:
אז תדייק.
יואל חסון:
אני רוצה להגיד שאין לי טענה אישית כלפי השרה גמליאל שהיא אחת השרות החרוצות והמוכשרות בממשלה הזאת.
יואל חסון:
באמת – אני אומר את זה אמיתי.
יואל חסון:
אבל יש לי כאן טענה בעניין העקרוני שאנחנו כאן מנהלים שיחות של טובות עם שרים – תעשה טובה תגיע לכאן, תעשה טובה תגיע לשם.
יואל חסון:
כל זה קורה היום שהכנסת מתהדרת בזה שזה היום הגדול של הפיקוח על הממשלה והקמת יחידת כת"ף וכל הדברים האלה.
יואל חסון:
אז דווקא ביום כזה של השקת יחידת כת"ף של פיקוח על הממשלה – דווקא פה צריכה להתקבל החלטה מהסוג הזה שמבהירה את סמכותה של הכנסת.
יואל חסון:
אדוני היושב-ראש, אתה חבר כנסת לפני שאתה חבר קואליציה ולפני שאתה משרת את הממשלה.
יואל חסון:
אתה אמור לייצג את מה שנכון לכנסת ולחזק את הפיקוח על הממשלה.
מכלוף מיקי זוהר:
חברת הכנסת תמנו שאטה, בבקשה.
פנינה תמנו:
אני חושבת שיש חשיבות באיזה יום השרה מגיעה ומדווחת, ולכן צריך לבדוק אם צריך שינוי תקנוני.
פנינה תמנו:
כי אם כולנו מסכימים על החשיבות של הוועדה והנושא אני לא מצליחה להבין אם יש פה בכלל התנגדויות.
פנינה תמנו:
אבל חשוב שזה יהיה ביום שהשרים אמורים לדווח על פעילות המשרדים שלהם ולראות אם אנחנו צריכים לעשות שינוי בתקנון.
מכלוף מיקי זוהר:
חברת הכנסת קארין אלהרר, בבקשה.
קארין אלהרר:
תודה, אדוני היושב-ראש, קצת התבלבלו כאן היוצרות.
קארין אלהרר:
התפקיד של הכנסת הוא לפקח על עבודת הממשלה.
קארין אלהרר:
אם שרה נקראת לכנסת ולא מגיעה ולא מאפשרת לכנסת לעשות את עבודתה - -
מכלוף מיקי זוהר:
היא נקראה?
קארין אלהרר:
היא נקראה.
מכלוף מיקי זוהר:
מתי?
קארין אלהרר:
מספר רב של פעמים, והיא לא מגיעה.
מכלוף מיקי זוהר:
נציגי המשרד שלה מגיעים?
קארין אלהרר:
מה זה נציגי המשרד?
קארין אלהרר:
אדוני, עם כל הכבוד - -
מכלוף מיקי זוהר:
היא באופן אישי לא חייבת לבוא.
עאידה תומא סלימאן:
היום יש יום פיקוח או לא?
מכלוף מיקי זוהר:
יש.
דרור עופר:
אדוני היושב-ראש, אני אשמח להתייחס לנושא.
מכלוף מיקי זוהר:
תכף אתה תדבר.
קארין אלהרר:
זה לא עניין פרטי ולא אישי.
קארין אלהרר:
יש יחידה שאני חושבת שצריך לברך גם את יושב-ראש הכנסת וגם את יחידת כת"ף על כך שמקיימים בצורה מסודרת יום כזה.
קארין אלהרר:
זה לא עניין של טובות אישיות ולא אמור להיות עניין של הסכמות.
קארין אלהרר:
זה עניין שאם קוראים לשרה – היא מגיעה, נקודה.
קארין אלהרר:
היית מה זה קשוב, מיקי.
מכלוף מיקי זוהר:
את רוצה שאני אחזור על הדברים שאמרת?
פנינה תמנו:
זה הקטע הכי שקט שהיה פה בוועדה.
מכלוף מיקי זוהר:
כן, בבקשה.
דרור עופר:
אני אשמח, ברשותכם, לסבר את האוזן לחברי הכנסת פה.
דרור עופר:
השרה מקפידה מדי מושב להגיע למרבית ועדות הכנסת.
דרור עופר:
רק במושב האחרון היא הייתה בוועדת הכספים, בוועדת המדע והטכנולוגיה ובוועדת הבריאות.
דרור עופר:
היום היא נמצאת בוועדת העבודה והרווחה.
דרור עופר:
חשוב לי רק להגיד כמה דברים: קודם כול מתוקף החלטת ממשלה המשרד שלנו אמון על מגוון רחב מאוד של נושאים, החל מנושאים של טכנולוגיה ובריאות ונושא של אזרחים ותיקים ונושא מעמד האישה.
דרור עופר:
הוועדה שלך – וחשוב להגיד את זה גם פה – מנכ"לית הרשות לקידום מעמד האישה אווה מג'יבוש, מתחילת תפקידה לפני חצי שנה הופיעה אצלך בוועדה כבר 3 פעמים.
עאידה תומא סלימאן:
לא הופיעה 3 פעמים.
עאידה תומא סלימאן:
הבריזה בפעם האחרונה למרות שהדיון נדחה חודש שלם כדי להתאים ללו"ז שלה ונקבע איתה מועד, והיא לא הגיעה.
דרור עופר:
אני שוחחתי איתה לפני כן וזה מה שהיא אמרה לי.
עאידה תומא סלימאן:
אז אני מתקנת אותך.
דרור עופר:
היא מקפידה לשלוח נציגים כל הזמן - -
עאידה תומא סלימאן:
אנחנו לא מדברים על נציגים.
עאידה תומא סלימאן:
טבעי שהשרה רואה חשיבות להגיע לוועדת טכנולוגיה ולוועדת הכספים ולוועדה לקידום מעמד האישה לא - - - אלא אם היא רואה אותה ככה.
עאידה תומא סלימאן:
כנראה השרה לא רואה חשיבות.
פנינה תמנו:
האם יש התנגדות עקרונית להגיע לוועדה?
דרור עופר:
לא.
יהודה גליק:
תגיד שאתה מוכן להתחייב שבמהלך מושב הכנסת - -
עאידה תומא סלימאן:
לא, לא, חבר הכנסת, לא מבקשים סולחה פה.
עאידה תומא סלימאן:
אנחנו מדברים על ועדה שצריכה לקיים - - -
דרור עופר:
חבר הכנסת סלימאן, השרה תגיע לוועדה שלך.
פנינה תמנו:
שאלה לי אליך, דרור, נציגה של השרה, האם עקרונית אתם מתנגדים?
דרור עופר:
התשובה היא לא.
עאידה תומא סלימאן:
מה הבעיה להגיע באותו יום?
דרור עופר:
השרה שוחחה הבוקר עם יושב-ראש הוועדה והיא אמרה לו שהיא תגיע לוועדה לקידום מעמד האישה בכנסת.
דרור עופר:
נקודה.
עאידה תומא סלימאן:
לא.
עאידה תומא סלימאן:
אני כבר שנה וחצי מנסה להביא אותה.
עאידה תומא סלימאן:
תפסיק להעמיד פנים.
עאידה תומא סלימאן:
אתה יודע טוב מאוד שאתה מעמיד פנים עכשיו.
דרור עופר:
אחרי הדיון נקבע תאריך, והשרה תגיע לדיון.
עאידה תומא סלימאן:
שנה וחצי השרה לא - - -
יהודה גליק:
הנה, הוא אומר שהוא מוכן לקבוע תאריך.
עאידה תומא סלימאן:
- - - הזמנה.
עאידה תומא סלימאן:
שלא ייתמם.
אחמד טיבי:
זה מזכיר לי את המשפט שממשלת ישראל רוצה שלום.
אחמד טיבי:
נתניהו רוצה - - -
דרור עופר:
חבר הכנסת טיבי, אני אומר שאחרי הדיון פה - -
יהודה גליק:
ד"ר טיבי, מי שמדבר.
יהודה גליק:
אתם ממש רוצים שלום.
פנינה תמנו:
אבל יש פה סוג של היתממות.
פנינה תמנו:
היא אומרת ששנה וחצי כף רגלה - - -
יהודה גליק:
אז, הנה, הוא אומר שיקבעו תאריך.
עאידה תומא סלימאן:
אפילו לא לאירוע 8 במאי.
יהודה גליק:
הוא אומר שתשבו ותקבעו תאריך.
יהודה גליק:
מה הסיפור?
מכלוף מיקי זוהר:
חברים, אני מבקש לסכם את הדיון.
מכלוף מיקי זוהר:
אפשר שקט?
יהודה גליק:
אני רוצה להגיד משהו.
מכלוף מיקי זוהר:
בבקשה.
יהודה גליק:
כמי שהשתתף לא פעם ולא פעם בדיונים בוועדה של חברת הכנסת עאידה שזאת ועדה רצינית וחשובה, והיא גם מנהלת אותה ביושר רב ובמקצועיות רבה.
מכלוף מיקי זוהר:
רק חשוב להזמין לשם קצת יותר חיילות.
עאידה תומא סלימאן:
אתה יודע כמה דיונים היו בעניין החיילות?
מכלוף מיקי זוהר:
כמה?
עאידה תומא סלימאן:
אתה יודע?
עאידה תומא סלימאן:
אז למה אתה זורק משפטים סתם?
מכלוף מיקי זוהר:
כמה חיילות היו אצלך בדיון?
עאידה תומא סלימאן:
היו שישה דיונים שהוקדשו - -
מכלוף מיקי זוהר:
כמה חיילות הופיעו?
עאידה תומא סלימאן:
מה זאת אומרת?
עאידה תומא סלימאן:
מה, אני עכשיו במשפט?
עאידה תומא סלימאן:
"כמה חיילות הגיעו?".
מכלוף מיקי זוהר:
למה לא? כמה חיילות?
מכלוף מיקי זוהר:
חשוב.
מכלוף מיקי זוהר:
חשוב שתהיי שוויונית עד הסוף.
יהודה גליק:
דבר שני, גם השרה גילה גמליאל היא שרה מאוד חרוצה.
יהודה גליק:
אפילו יעיד על כך - -
מכלוף מיקי זוהר:
נראה לי שאכלת הבוקר ארוחת בוקר.
מכלוף מיקי זוהר:
אני רואה שאתה במצב-רוח.
יהודה גליק:
- - ולכן אומר פה הנציג שלה שהיא מעוניינת לבוא.
יהודה גליק:
הוא אומר, בוא נקבע עכשיו תאריך, אז אין שום סיבה שהוועדה תכפה - -
פנינה תמנו:
חבר הכנסת גליק, דבריו של דרור - - - ונראה שיש רצון טוב, אבל הבעיה היא זה מה שקורה בפועל.
מכלוף מיקי זוהר:
אפשר לסיים את הדיון?
פנינה תמנו:
רק שנייה.
מכלוף מיקי זוהר:
לא, זהו, אין לי זמן.
מכלוף מיקי זוהר:
יש עוד נושאים על סדר היום.
פנינה תמנו:
אבל רק התחלנו את היום.
מכלוף מיקי זוהר:
אז אני רוצה לומר כך: לאחר ששקלתי את הדברים ושמעתי היטב את הדברים - -
אחמד טיבי:
זה צריך להיות הודעה דרמטית.
מכלוף מיקי זוהר:
- - בשני דיונים בנושא מתוך כבוד לנושא ומתוך הבנה שהנושא הזה חשוב.
מכלוף מיקי זוהר:
חברי הכנסת רוצים לקבל הכרה בוועדות שלהם זה דבר חשוב מאוד.
מכלוף מיקי זוהר:
זאת הוועדה בין הכי חשוב בכנסת - -
יואל חסון:
מה זה הכרה?
יואל חסון:
אתה מדבר כאילו היא מבקשת איזו טובה.
מכלוף מיקי זוהר:
יואל, די עם הפופוליזם עכשיו.
מכלוף מיקי זוהר:
אין לי כוח לזה.
עאידה תומא סלימאן:
זה מה שביקש היושב-ראש.
מכלוף מיקי זוהר:
עזוב את הפופוליזם עכשיו בצד רגע.
מכלוף מיקי זוהר:
תנסה, תשתדל להתעלות על עצמך ולשים - -
יואל חסון:
זה לא עסק פרטי - -
מכלוף מיקי זוהר:
- - את הפופוליזם בצד.
עאידה תומא סלימאן:
היום אני נמצאת, מחר לא אהיה.
יואל חסון:
מה שאמרת על החיילות זה לא היה פופוליזם, נכון?
מכלוף מיקי זוהר:
שאלתי שאלה.
עאידה תומא סלימאן:
לא, זה היה ענייני מאוד.
מכלוף מיקי זוהר:
אני יודע שחיילים לא מעניינים אותך, אבל אותי הם כן מעניינים.
מכלוף מיקי זוהר:
אתה רוצה פופוליזם, יואל?
מכלוף מיקי זוהר:
אתה יודע, אני יכול ללכת איתך עם זה לאיפה שאתה רוצה.
יואל חסון:
תמשיך, תמשיך.
מכלוף מיקי זוהר:
אז תן לי לסיים.
יואל חסון:
- - - מאוד גבוהות.
מכלוף מיקי זוהר:
אני מכיר את זה.
מכלוף מיקי זוהר:
למדתי את זה.
יואל חסון:
זה לא עסק פרטי של הוועדה.
מכלוף מיקי זוהר:
לכן אני מבין וגם ערכתי דיונים בנושא.
מכלוף מיקי זוהר:
אחרי שדיברתי עם השרה והבנתי שהיא מדווחת על בסיס קבוע בוועדת העבודה והרווחה, והיא הבטיחה להגיע לדיון שלך במקרה שתזמיני אותה פר-נושא- -
יהודה גליק:
הוא אומר שתקבעי היום תאריך.
מכלוף מיקי זוהר:
- - מבחינתי זה מספק.
מכלוף מיקי זוהר:
את לא תוכלי לחייב את השרה.
מכלוף מיקי זוהר:
נקודה.
מכלוף מיקי זוהר:
תודה רבה, הנושא הבא.
עאידה תומא סלימאן:
אני לא רוצה לחייב אני את השרה.
עאידה תומא סלימאן:
חשבתי שהכנסת יודעת מה העבודה שלה, והיא תחייב - -
מכלוף מיקי זוהר:
סעיף ד'.
מכלוף מיקי זוהר:
אני עובר נושא.
יואל חסון:
אדוני היושב-ראש, אתה צריך להתבייש.
מכלוף מיקי זוהר:
קורא אותך, יואל, לסדר פעם ראשונה - -
מכלוף מיקי זוהר:
- - קורא אותך, עאידה, לסדר פעם ראשונה.
מכלוף מיקי זוהר:
אני רוצה להמשיך את הדיון.
מכלוף מיקי זוהר:
קורא לך, יואל, לסדר פעם שנייה.
יואל חסון:
אתה לא מתבייש?
מכלוף מיקי זוהר:
קורא לך, יואל, פעם שלישית.
מכלוף מיקי זוהר:
נא לצאת מהאולם.
מכלוף מיקי זוהר:
אני רוצה לסיים את הדיון.
מכלוף מיקי זוהר:
אני רוצה להמשיך לעבוד.
יואל חסון:
אבל - - -
מכלוף מיקי זוהר:
סעיף ד' – קביעת ועדה לדיון בהצעת חוק הבאות:
מכלוף מיקי זוהר:
הצעת חוק בתי הדין הדתיים הדרוזיים (תיקון – כשירות קאדים) - -
פנינה תמנו:
מה, אנחנו בדמוקרטיה או ב - -
עאידה תומא סלימאן:
לא - - -
מכלוף מיקי זוהר:
- - התשע"ז-2017 של חבר הכנסת חמד עמאר.
יהודה גליק:
הוא מוכן לשבת איתך ולקבוע תאריך.
עאידה תומא סלימאן:
אני לא רוצה לשבת איתו.
פנינה תמנו:
- - -
עאידה תומא סלימאן:
תפסיקו להיתמם.
יהודה גליק:
אבל הוא רוצה לשבת איתך.
מכלוף מיקי זוהר:
חברת הכנסת תומא סלימאן, אני קורא לך לסדר בפעם השנייה.
עאידה תומא סלימאן:
- - - יש לה סמכות לעשות ועדה - - -
יואל חסון:
אתה לא יכול - - -
דרור עופר:
חברת הכנסת תומא סלימאן, בואי נקבע תאריך.
מכלוף מיקי זוהר:
חברת הכנסת תומא סלימאן, את מפריעה לי.
יואל חסון:
אתה לא תסכם דיון - - -
מכלוף מיקי זוהר:
אתה צריך לצאת מהאולם.
יואל חסון:
יש הצבעה.
מכלוף מיקי זוהר:
צא החוצה, בבקשה.
יואל חסון:
צריך להצביע.
מכלוף מיקי זוהר:
אין הצבעה עכשיו.
עאידה תומא סלימאן:
את האמת, אם ככה מנהלים את הדיונים בוועדת הכנסת - -
יהודה גליק:
אבל שבי איתו עכשיו לקבוע תאריך.
עאידה תומא סלימאן:
אני לא אשב עם אף אחד.
עאידה תומא סלימאן:
או שאתם חברי כנסת מגנים על - - -
מכלוף מיקי זוהר:
אני רוצה להמשיך.
עאידה תומא סלימאן:
- - או שאתם רק חברי קואליציה.
עאידה תומא סלימאן:
זאת בושה- -
יהודה גליק:
את רוצה לקבוע תאריך או לא?
עאידה תומא סלימאן:
- - - הוצאתם - - - במדינת ישראל - - - אתם לא חשובות.
מכלוף מיקי זוהר:
בתי הדין הרבניים במדינת ישראל.
מכלוף מיקי זוהר:
המציע, אפשר לשמוע מה עמדתך?
עאידה תומא סלימאן:
- - - טוב מאוד לדעת - - -
אברהם נגוסה:
- - -
קריאות:
- - - 4.
קריאות:
קביעת ועדה לדיון בהצעות החוק הבאות: א.
קריאות:
הצעת חוק בתי הדין הדתיים הדרוזיים (תיקון - כשירות קאדים), התשע"ז-2017 ב.
קריאות:
הצעת חוק הכשרות המשפטית והאפוטרופסות (תיקון - שינוי חזקת הגיל הרך), התשע"ח-2018
מכלוף מיקי זוהר:
אני עובר לנושא הבא: קביעת ועדה לדיון בהצעות החוק: בתי הדין הדתיים הדרוזים (תיקון – כשירות קאדים).
מכלוף מיקי זוהר:
מה אומר הייעוץ המשפטי לגבי הצעת החוק?
מכלוף מיקי זוהר:
לאיזו ועדה זה הולך?
דן מרזוק:
הצעת החוק נמצאת בסמכות של ועדת החוקה, חוק ומשפט.
דן מרזוק:
לכן - - -
מכלוף מיקי זוהר:
מי בעד ועדת חוקה?
מכלוף מיקי זוהר:
מי נגד?
מכלוף מיקי זוהר:
מי נמנע?
מכלוף מיקי זוהר:
בעד ההצעה – רוב
מכלוף מיקי זוהר:
נמנעים –אין
מכלוף מיקי זוהר:
ההחלטה להעביר את הצעת החוק לוועדת חוקה התקבלה.
מכלוף מיקי זוהר:
הצעת חוק הכשרות המשפטית והאפוטרופסות של חבר הכנסת יואב קיש – קביעת דיון.
מכלוף מיקי זוהר:
אנחנו רוצים להקים שם ועדה משותפת.
מכלוף מיקי זוהר:
היא דומה כמעט לחלוטין לוועדה הקודמת שהוקמה.
מכלוף מיקי זוהר:
שמות חברי הוועדה המשותפת: מטעם ועדת החינוך: חבר הכנסת יעקב מרגי, יושב-ראש הוועדה, חבר הכנסת מכלוף מיקי זוהר, חברת הכנסת חנין זועבי, חבר הכנסת מאיר כהן, חבר הכנסת עודד פורר, חבר הכנסת סאלח סעד.
מכלוף מיקי זוהר:
מטעם הוועדה המיוחדת לזכויות הילד: חברת הכנסת יפעת שאשא ביטון, חבר הכנסת קיש, חבר הכנסת מקלב, חברת הכנסת שולי מועלם, חברת הכנסת קארין אלהרר, חברת הכנסת איילת נחמיאס ורבין.
מכלוף מיקי זוהר:
אני רוצה להצביע על הקמת הוועדה המשותפת.
מכלוף מיקי זוהר:
אמרתי שהיושב-ראש הוא מרגי.
מכלוף מיקי זוהר:
יש מישהו שמתנגד לזה?
מכלוף מיקי זוהר:
מי בעד?
מכלוף מיקי זוהר:
נמנעים – אין
מכלוף מיקי זוהר:
ההחלטה התקבלה.
מכלוף מיקי זוהר:
5.
מכלוף מיקי זוהר:
בקשת יושבת-ראש הוועדה המיוחדת חה"כ רחל עזריה להעברת הצעת חוק המקרקעין (תיקון מס' 33) (חלקה תלת-ממדית), התשע"ח-2018 (מ/1200), מוועדת הפנים והגנת הסביבה לדיון בוועדה המיוחדת בראשותה.
מכלוף מיקי זוהר:
בקשת יושבת-ראש הוועדה המיוחדת חה"כ רחל עזריה להעברת הצעת חוק המקרקעין (תיקון מס' 33) (חלקה תלת ממדית), התשע"ח-2018 מוועדת הפנים והגנת הסביבה לדיון בוועדה המיוחדת בראשותה.
מכלוף מיקי זוהר:
היא הודיעה לי שהיא לא לוקחת את הדיון, ולכן אני מבקש מהוועדה לאשר את השארת הדיון בוועדת הפנים.
מכלוף מיקי זוהר:
מישהו רוצה להצביע?
יואל חסון:
אני רוצה התייעצות סיעתית.
מכלוף מיקי זוהר:
התייעצות סיעתית?
מכלוף מיקי זוהר:
חבל שהחזרתי אותך.
מכלוף מיקי זוהר:
6.
מכלוף מיקי זוהר:
בקשת יושב ראש ועדת הכספים, חה"כ משה גפני להקדמת הדיון בהצעת חוק שירותי הדת היהודיים (תיקון מס') (הוראת שעה), התשע"ח-2018 (כ/787), לפני הקריאה השנייה והשלישית.
מכלוף מיקי זוהר:
בקשת יושב-ראש ועדת הכספים חבר הכנסת משה גפני להקדמת הדיון בהצעת חוק שירותי הדת היהודיים (תיקון מס') (הוראת שעה), התשע"ח-2018 לפני הקריאה השנייה והשלישית.
מכלוף מיקי זוהר:
אני רוצה לעבור להצבעה.
מכלוף מיקי זוהר:
בעד הבקשה – רוב
מכלוף מיקי זוהר:
הבקשה התקבלה.
מכלוף מיקי זוהר:
תודה רבה.
מכלוף מיקי זוהר:
הישיבה נעולה.
החוק הבאות:
הצ"ח השידור הציבורי הישראלי (תיקון מס' 8) (תיקון), התשע"ח-2018 (מ/1237).
החוק הבאות:
2.
החוק הבאות:
הצ"ח השידור הציבורי הישראלי (תיקון מס' 8) (תיקון-ביטול הפיצול של תאגיד השידור הישראלי לתאגיד החדשות), התשע"ח-2018 (פ/20/5584), הצעת חה"כ איתן כבל.
החוק הבאות:
ה.
החוק הבאות:
פניית יו"ר הוועדה המשותפת, לוועדת הכנסת ולוועדת החוקה, חוק ומשפט, חבר הכנסת אמיר אוחנה בדבר טענות נושא חדש בעת הדיון בהצעת חוק יסוד: ישראל – מדינת הלאום של העם היהודי ו.
החוק הבאות:
בקשת יו"ר ועדת הכלכלה להקדמת הדיון בהצעת חוק משק החשמל (תיקון מס' 16 והוראת שעה) (רפורמה במשק החשמל), התשע"ח-2018 (מ/1244), לפני הקריאה השנייה והשלישית
חברי הוועדה:
מכלוף מיקי זוהר – היו"ר אמיר אוחנה דוד אמסלם יואב בן צור יואל חסון אחמד טיבי שולי מועלם-רפאלי איילת נחמיאס ורבין רועי פולקמן יואב קיש פנינה תמנו
קארין אלהרר יעקב אשר איתן ברושי יעל גרמן יוסף ג'בארין אילן גילאון איתן כבל עליזה לביא מרב מיכאלי מיכאל מלכיאלי ניסן סלומיאנסקי רחל עזריה חמד עמאר עודד פורר נורית קורן מיכל רוזין
ייעוץ משפטי:
יעל סלנט גור בליי אלעזר שטרן
מנהל/ת הוועדה:
אתי בן יוסף
רישום פרלמנטרי:
יפעת קדם
מכלוף מיקי זוהר:
אני מתכבד לפתוח את ועדת הכנסת.
מכלוף מיקי זוהר:
הנושא על סדר היום: פניית יו"ר הוועדה המשותפת לוועדת הכנסת והחוקה, חוק ומשפט, חבר הכנסת אמיר אוחנה, בדבר טענת נושא חדש בעת הדיון בהצעת חוק-יסוד: ישראל – מדינת הלאום של העם היהודי.
מכלוף מיקי זוהר:
אנא אדוני נמק את טענתך.
אמיר אוחנה:
עלו טענות במהלך הדיונים.
אמיר אוחנה:
המבקשים ינמקו את הטענות.
קארין אלהרר:
אדוני יושב הראש, ועדה נכבדה, אנחנו דנו בנושא הלאום.
קארין אלהרר:
חברים נוספים ואני טענו לנושא חדש.
קארין אלהרר:
בסעיף 1(ב) להצעת חוק היסוד נכתב שמדינת ישראל היא מדינת הלאום של העם היהודי שבה הוא מממש את זכותו הטבעית, התרבותית וההיסטורית להגדרה עצמית.
קארין אלהרר:
אני מבקשת לטעון נושא חדש לעניין הוספת המילה "הדתית".
קארין אלהרר:
הנושא של הדת לא היה בנוסח הראשוני.
קארין אלהרר:
מדובר באיזו שהיא פשרה שהגיעו אליה בתוך הקואליציה.
מכלוף מיקי זוהר:
חבר הכנסת אוחנה, יש עוד טענות?
אמיר אוחנה:
כן.
מכלוף מיקי זוהר:
מי?
יוסף ג'בארין:
אני.
קארין אלהרר:
המקום של המילה "דתית" לא צריך להיות כאן.
קארין אלהרר:
נעזוב כרגע את הטענה המהותית, אני מדברת על כך שזה נושא חדש שלא היה קודם.
קארין אלהרר:
אני מבקשת לשמוע את הייעוץ המשפטי.
מכלוף מיקי זוהר:
חבר הכנסת יוסף ג'בארין.
יוסף ג'בארין:
העניין של הגדרה עצמית דתית זה נושא כל כך כבד.
יוסף ג'בארין:
זה גם משהו שאף פעם לא הופיע בחוק בישראל.
יוסף ג'בארין:
צריך להתייחס לזה ברצינות.
יוסף ג'בארין:
הטיעון השני הוא לגבי סעיף 10.
יוסף ג'בארין:
למי שאינם יהודים היה כתוב: הזכות לקיים את ימי המנוחה.
יוסף ג'בארין:
יש כאן החלשה של הזכות שקיימת.
יוסף ג'בארין:
זה מחייב את ההתייחסות של היועץ המשפטי.
מכלוף מיקי זוהר:
יש עוד טענות לנושא חדש?
נורית קורן:
אני טענתי נושא חדש לכל הניסוח שנעשה בוועדה.
נורית קורן:
אני לא אפרט, פירטתי בוועדה.
נורית קורן:
אם אתה רוצה את כל הפרטים, היועץ המשפטי יענה.
יעל גרמן:
אני מדברת על סעיף 10, על ימי מנוחה ושבתון, שזה שבת, מועדי ישראל ומועדי המנוחה הקבועים במדינה.
יעל גרמן:
יש הבדל בין מי שאינם יהודים לבין מי שהם יהודים.
יעל גרמן:
במהלך הדיונים בצלאל סמוטריץ' דיבר על כך שבערים מעורבות של יהודים וערבים שיש בהן רוב יהודי תהיה אפשרות להחיל את יום השבת של היהודים גם על הערבים.
יעל גרמן:
אני לא מכירה את החוק הזה.
יעל גרמן:
יכול להיות שזה משהו שהוא היה רוצה לחוקק.
יעל גרמן:
אני תוהה האם שינוי הנוסח לא מכשיר את האפשרות שגם בערים שבהם הרוב לא יהודי ייאסר על מי שלא יהודי לפתוח את העסק שלו.
יעל גרמן:
זה דבר מהותי, זה נושא חדש שצריך לפתוח ולדון בו בהתאם.
אחמד טיבי:
בסעיף 4, שהוא סעיף השפה הערבית, הוכנס הביטוי "על פיו".
אחמד טיבי:
הדתיים רצו לעשות איזון, לכן הם הוסיפו את זה בסעיף 10.
אחמד טיבי:
הבוקר, בשל הסתייגויות של חברי האופוזיציה, הקואליציה הסירה את המילים "על פיו" מסעיף 4.
אחמד טיבי:
זה היה מאחורי גבם של חבריי חברי הכנסת החרדים.
אחמד טיבי:
זה יצר בעיה.
עודד פורר:
זה לא נכון שזה היה מאחורי גבם, אבל בסדר.
אחמד טיבי:
הם אמרו היום שהם הופתעו.
אחמד טיבי:
הוצאת המילים "על פיו" מסעיף 4 זה נושא חדש.
אחמד טיבי:
עדיף למחוק את סעיף 4, רק להשאיר את המילים "על פיו", שאז זה לא נושא חדש.
אחמד טיבי:
אם עושים ההיפך זה נושא חדש.
מכלוף מיקי זוהר:
תשובתו של היועץ המשפטי של ועדת חוקה.
יואל חסון:
אני מבקש התייעצות סיעתית.
גור בליי:
כמו שאמרנו בדיון אתמול, הוועדה רשאית לערוך שינויים משמעותיים בסעיפים בעת הכנה לקריאה שנייה ושלישית, כמובן כל זמן שהם לא חורגים מגדר הנושא.
גור בליי:
במקרה הזה הועלו טענות בקשר לכל הסעיפים שתוקנו בוועדה.
גור בליי:
עמדתנו היא שכל המקרים זה שינויי נוסח או תוספות.
גור בליי:
אולי חלק מהתוספות מהותיות יותר, אבל אף אחת מהן לא חורגת מגדר הנושא.
מכלוף מיקי זוהר:
בקשת יושב-ראש ועדת הכלכלה להקדמת הדיון בהצעת חוק משק החשמל, בקשתו של חבר הכנסת איתן כבל.
מכלוף מיקי זוהר:
הוא מבקש אישור להקדמת הדיון.
מכלוף מיקי זוהר:
חבר הכנסת כבל, אנא נמק בבקשה את הבקשה להקדמת הדיון.
איתן כבל:
הבקשה היא לפטור מחובת הנחה, כדי שאפשר יהיה להעלות את הנושא לדיון היום.
מכלוף מיקי זוהר:
מי בעד הקדמת הדיון, ירים את ידו?
מכלוף מיקי זוהר:
מי נגד, מי נמנע?
מכלוף מיקי זוהר:
בעד – פה אחד
מכלוף מיקי זוהר:
נעבור לבקשתה של יושבת-ראש הוועדה המיוחדת, חברת הכנסת רחל עזריה, להקדמת הדיון בהצעת חוק פינוי בינוי (תיקון מס' 4) (פינוי בשל סירוב לבתי סביר), התשע"ח-2016.
מכלוף מיקי זוהר:
חברת הכנסת עזריה לא נמצאת כאן, אז פולקמן יסביר במקומה.
רועי פולקמן:
זה חוק שמתנהל בוועדת הרפורמות כבר תקופה ארוכה.
רועי פולקמן:
היה דיון מקיף.
רועי פולקמן:
אנחנו רוצים לסיים את זה.
מכלוף מיקי זוהר:
מי בעד, ירים את ידו?
מכלוף מיקי זוהר:
נמנעים – אין אושר.
מכלוף מיקי זוהר:
בקשת יו"ר ועדת החינוך, התרבות והספורט להקדמת הדיון בהצעת חוק הקולנוע (תיקון מס' 5).
ראובן חביב:
זה חוק שנותן מסגרת לרפורמה בענף הקולנוע.
ראובן חביב:
אנחנו בעיצומם של דיונים מאוד אינטנסיביים בוועדת החינוך, התרבות והספורט.
ראובן חביב:
אנחנו מבקשים לאפשר קריאה שנייה ושלישית כבר היום.
איילת נחמיאס ורבין:
אני מאוד שמחה על כך שהקולנוע חשוב לקואליציה, בניגוד לדברים אחרים שפחות משמחים אותי, אבל אני חושבת שמדובר בחוק מורכב שמחייב דיונים הרבה יותר מעמיקים.
איילת נחמיאס ורבין:
יש שם סעיפי חוק מאוד מאוד בעייתיים.
איילת נחמיאס ורבין:
ממילא אנחנו מתנגדים.
איילת נחמיאס ורבין:
אני רק רוצה שתראה את הענייניות.
איילת נחמיאס ורבין:
אני מבינה את החיוניות של הקדמת חוק הרפורמה בחשמל, אבל הקדמת חוק הקולנוע אינה חיונית כלל ועיקר בימים שבהם הכנסת עומדת עם חוקים מאוד מאוד מאתגרים - מחוק הלאום, עד חוק הפונדקאות וחוקים נוספים.
איילת נחמיאס ורבין:
אני הצבעתי בעד הקדמת הרפורמה בחשמל, כי אנחנו לא רוצים להגיע לנובמבר שבו נצטרך להאריך את הרישיון של חברת החשמל.
איילת נחמיאס ורבין:
אנחנו ענייניים.
איילת נחמיאס ורבין:
את חוק הקולנוע אין שום סיבה להקדים, צריך לתת לוועדת החינוך לעשות את הדיונים כמו שצריך.
איילת נחמיאס ורבין:
יש שם סעיפים מאוד בעייתיים.
מכלוף מיקי זוהר:
אני מבקש לעבור להצבעה.
מכלוף מיקי זוהר:
אני חושב שהקדמת הדיון נחוצה, כדי שהחוק יעבור עוד במושב הזה.
מכלוף מיקי זוהר:
בעד – 8